《夷陵远望》
清代·王鸣盛

古戍标荆塞，危城见蜀津。云移三峡暮，江接百蛮春。

行役何时已，音书总未真。登楼欲有赋，感激独伤神。

作者简介：（1722—1798）清江苏嘉定人，字凤喈，号西庄，又号礼堂、西沚。乾隆十九年进士。自编修历官至内阁学士兼礼部侍郎。以事降为光禄寺卿。南还居苏州三十年，卒于嘉庆二年十二月。工诗文，精史学，亦通经学。有《尚书后案》、《蛾术编》、《十七史商榷》、《耕养斋集》、《西庆始存稿》、《西沚居士集》。